κ. Βοσκόπουλο Ιωάννη

Πρόεδρο Δ.Σ.

Π.Ε.Δ. Δυτικής Μακεδονίας

Αγαπητέ Πρόεδρε,

Σε απάντηση της από 27/3/2015 και με αριθμ. πρωτ. 104 επιστολής σας, σας γνωρίζουμε τα εξής:

1. Η ΕΕΤΑΑ είναι πρόθυμη να συνεργαστεί με την ΠΕΔ και στο θέμα της υποστήριξης των μικρών δήμων, δεδομένου ότι αναγνωρίζει τις ιδιαίτερες ανάγκες που αυτοί αντιμετωπίζουν.
2. H υποστήριξη, όπως περιγράφεται κι από εσάς στην απόφαση του Διοικητικού Συμβουλίου της ΠΕΔ, μπορεί να περιλαμβάνει:

* την επικοινωνία με κάθε έναν από τους μικρούς δήμους με στόχο τον προσδιορισμό των συγκεκριμένων αναγκών κάθε ενός, σε σχέση με τη σύνταξη του επιχειρησιακού τους προγράμματος,
* τη διοργάνωση συναντήσεων εργασίας με τα αρμόδια στελέχη των μικρών δήμων, στη διάρκεια των οποίων θα γίνει εξειδικευμένη συμβουλευτική υποστήριξη, βάσει των αναγκών τους και του περιεχομένου της φάσης σύνταξης στην οποία βρίσκεται ο κάθε δήμος
* τη συστηματική επικοινωνία με τα αρμόδια στελέχη και τη συμβουλευτική τους υποστήριξη σε όλο το διάστημα σύνταξης των επιχειρησιακών προγραμμάτων.

1. Για το χρονικό διάστημα διοργάνωσης των συναντήσεων εργασίας θα υπάρξει συνεννόηση ώστε αυτά να συνδυαστούν με τη 2η και 3η ημερίδα που θα πραγματοποιηθούν στην Κοζάνη, στο πλαίσιο του προγράμματος συλλογικής υποστήριξης των δήμων της περιφέρειας.
2. Το κόστος, με το οποίο θα επιβαρυνθεί η ΠΕΔ για την εν λόγω συνεργασία, περιλαμβάνει τις δαπάνες μετακίνησης και διαμονής των στελεχών της ΕΕΤΑΑ και εκτιμάται στα 4.000€.

Στο επισυναπτόμενο σχέδιο σύμβασης μπορείτε να δείτε αναλυτικά το πλαίσιο και τους όρους της συνεργασίας μας για το εν λόγω έργο.

Είμαστε στη διάθεσή σας για πιθανές διευκρινίσεις ή αλλαγές που επιθυμείτε να γίνουν, προκειμένου να προχωρήσουμε γρήγορα στα επόμενα βήματα.